**POZIV ZA DOSTAVU PONUDA**

**PREDMET: Poziv za dostavu ponude za nabavu programskog rješenja za gospodarenje otpadom**

**NATJEČAJNA DOKUMENTCIJA:** Funkcionalnosti programskog rješenja u prilogu broj 1.

**PONUDA TREBA SADRŽAVATI:**

* Jedinične cijene za varijante navedene u specifikaciji.
* Cijene moraju biti izražene u HRK bez PDV-a
* Svi eventualni troškovi putovanja i svi drugi zavisni troškovi uključeni u cijenu.
* Izvod iz sudskog ili obrtnog registra
* Referentnu listu na istim projektima
* Broj certificiranih specijalista i njihove certifikacije

**ROK ISPORUKE/IZVOĐENJA RADOVA:** Navesti mogući rok implementacije programskog rješenja

**UVJETI PLAĆANJA:** Plaćanje je u roku 30 dana temeljem ispostavljenog računa i potpisanog primopredajnog zapisnika

**ROK ZA DOSTAVU PONUDE**: do 01. veljače 2019 u 12:00 sati.

Ponude dostaviti u elektronskom obliku na e-mail adresu : it.natjecaj@plavalaguna.com

**NAPOMENA:**

* Rok valjanosti ponude 30 dana. S tim u vezi, potrebno je dati izjavu (može i na samoj ponudi) da su cijene fiksne i nepromjenjive po bilo kojem osnovu do kraja valjanosti ponude.
* Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, izmijeniti količine ili specifikaciju opreme, a sve bez ikakvih obveza ili naknada bilo koje vrste prema ponuditeljima.
* Sa ciljem dobivanja što potpunijih i kvalitetnijih ponuda, Ponuditelj može od Naručitelja zatražiti dodatne informacije u vezi opsega projekta, a koje su mu nužne za definiranje ponude.

Podaci za kontakt su:

|  |  |  |
| --- | --- | --- |
| Dean Jehnić | dean.jehnic@plavalaguna.com |  +385 98 299275 |

* Po odabiru jednog ili više ponuditelja sklopit će se Ugovori te regulirati međusobne obveze.
* Nepotpune i nepravodobne ponude neće se razmatrati.
* U ponudi navesti mogućnost davanja popusta ako se potpiše ugovor na više godina

U Poreču, 24. siječnja 2019 godine.

**Plava laguna d.d.**

**Sektor za informacijske tehnologije**

**Direktor, Donatela Fabris Klimić**

# Prilog 1.

Predmet ovog natječaja je nabava programskog rješenja za gospodarenje otpadom.

Plava laguna ima 40 organizacijskih jedinica na kojima bi trebalo pratiti gospodarenje otpadom.

Funkcionalnosti koje trebaju biti pokrivene programskim rješenjem:

* Prema unesenim podacima aplikacija mora generirati dokumente sukladno Zakonu, a koji su propisani od strane Ministarstva zaštite okoliša, te od strane Agencije za zaštitu okoliša:
	+ Prateći listovi za otpad (PL-O)   – sa potpisom, pečatom i mogućnošću dijeljenja E-mailom
	+ Očevidnik - opći (ONTO)
	+ Očevidnici za posebne kategorije (ONTOU)
	+ Deklaracija o fizikalnim i kemijskim svojstvima otpada (DFKSO)
	+ Plan gospodarenja otpadom (PGO-PO)
	+ Potrebni propisani zapisi o ulazu i izlazu otpada (UVL - kad proizvođač otpada proglasi određenu tvar ili predmet otpadom na lokaciji za koju vodi Očevidnik o nastanku i tijeku otpada, te ostali potrebni zapisi npr.sortiranje otpada, ukidanje statusa otpada....)
* Točan trenutni uvid u sve podatke o materijalnom tijeku otpada
* Automatsko povezivanje i generiranje svih vezanih dokumenata
* Generiranje i kontrola dozvola/ovlasti za preuzimanje otpada od sakupljača koji odvoze otpad
* Mogućnost unosa hijerarhije korisnika kako bi nadređeni mogli provjeravati unos svojih podređenih djelatnika
* Evidencija i kontrola otpada na svim razinama
* Kontrola urednog izvršavanja obveza svih sudionika uključenih u gospodarenje otpadom
* Potrebno je omogućiti izvještavanje za sve poslovne procese koje pokriva programsko rješenje
* Navesti mogućnost integracije korisničkih računa sa Active Directory-om
* U cijenu mora biti uključeno usklađivanje sa zakonskim promjenama

Potrebno je navesti arhitekturu programskog rješenja (on-premise ili cloud). Ako aplikacija može biti i u cloudu i instalirana on-premise potrebno je navesti cijene za oboje. U slučaju on-premise instalacije potrebno je navesti hardware-ske i software.-ske preduvjete (server, storage, clienti, baza…).

Molimo Vas da nam pošaljete ponudu koja će omogućavati sve navedeno, a u slučaju da neka od
traženih funkcionalnosti nije podržana potrebno je to specificirati.

Načini licenciranja programskog rješenja:

Molimo Vas da popunite tablicu sa cijenama za različite načine licenciranja rješenja (ako postoje).

|  |  |  |  |
| --- | --- | --- | --- |
| Način instalacije | Instalacija u cloud-u | Instalacija on-premise\* |  |
| Jednokratni trošak |   |   |  |
| Mjesečni trošak |   |   |  |
|  |  |  |  |
| \*navesti software koji je nužan kako bi sustav funkcionirao i za koji je potrebna nabavka dodatnih licenci (npr. OS servera, baza i slično) |